laion/Wikipedia-Exotic huggingface dataset:
אריה אדרעי

אריה אדרעי (נולד ב-26 ביולי 1956) הוא פרופסור מן המניין למשפטים בפקולטה למשפטים של אוניברסיטת תל אביב, המתמחה במחקר והוראה של המשפט העברי. אדרעי, שנולד בירושלים, השלים את שלושת תאריו למשפטים (ב-1982, 1986 ו-1993) בפקולטה למשפטים של האוניברסיטה העברית בירושלים. פרופ' שמואל שילה הנחה את עבודות התזה והדוקטורט שלו, כאשר האחרונה עסקה בנושא של "אחריות יורשים לחובות המת במשפט העברי". בשנים 1995–1997 שהה אדרעי באוניברסיטת הרווארד ללימודי פוסט דוקטורט. החל משנת 1994 מלמד אדרעי בפקולטה למשפטים של אוניברסיטת תל אביב, כאשר הוא קודם לדרגת פרופסור מן המניין בשנת 2013. אדרעי היה במשך שנים רבות עורכו הראשי של כתב העת המשפטי "דיני ישראל", יחד עם ד"ר שי ווזנר מאוניברסיטת תל אביב ופרופ' סוזן לאסט סטון מישיבה יוניברסיטי שבניו יורק, וסיים תפקיד זה ב-2023. נוסף על כך, פרופ' אדרעי משמש המנחה האקדמי של תוכנית "משפט מבוים היסטורי", תחרות המתקיימת בשיתוף פעולה עם האוניברסיטה העברית, אוניברסיטת וינה, אוניברסיטת מוסקבה, ובית הספר קרדוזו למשפטים בישיבה יוניברסיטי. בשנת 2016 זכה בפרס צלטנר בתחום המשפט העברי. אדרעי נשוי ואב לחמישה ילדים, מתגורר בירושלים. אריה אדרעי, באתר ResearchGate אריה אדרעי, באתר גוגל סקולר אריה אדרעי, באתר Academia.edu אריה אדרעי, באתר SSRN Prof. Arye Edrei, באתר אוניברסיטת תל אביב קורות חייו של פרופ' אריה אדרעי; פרופ' אריה אדרעי באתר אוניברסיטת תל אביב מערכת דיני ישראל באתר אוניברסיטת תל אביב; פרופ' אריה אדרעי חתן פרס צלטנר לשנת תשע"ו בתחום המשפט העברי, סרטון באתר יוטיוב קורות חייו של פרופ' אריה אדרעי
The Girlie Show: Live Down Under

The Girlie Show: Live Down Under הוא אלבום וידאו של הזמרת-יוצרת האמריקאית מדונה. אלבום הווידאו יצא לאור ב-25 באפריל 1994, על ידי חברות התקליטים וורנר מיוזיק ויג'ן, וורנר רפרייז וידאו ומאבריק רקורדס. אלבום הווידאו כולל את הופעתה של מדונה ביפן במסגרת סיבוב ההופעות "The Girlie Show World Tour", שהתקיימה ב-19 בנובמבר 1993. הווידאו יצא לאור במקור כסרט טלוויזיוני ששודר על ידי HBO ב-1993 תחת הכותרת "Madonna Live Down Under: The Girlie Show". בשנת 1998 הוא יצא לאור מחדש על גבי פורמט די וי די והיה לווידאו המוזיקלי הראשון שיצא לאור על גבי פורמט זה אי פעם מלבד, The Three Tenors in Concert. הווידאו הופץ במקור על ידי רשת HBO והפך למשדר הטלוויזיוני הנצפה ביותר של הרשת לאותה שנה. במקור, המופע שתוכנן ל-20 בנובמבר היה זה שאמור היה להיות משודר, אך המופע בוטל ולכן במקומו שודר המופע של 19 בנובמבר. בשנת 1995 הווידאו היה מועמד לפרס גראמי בקטגוריית "הקליפ המוזיקלי הארוך הטוב ביותר". הווידאו זכה להצלחה באוסטרליה שם הגיע למעמד פלטינה משולשת ואף זכה להצלחה גם בממלכה המאוחדת שם הגיע למעמד פלטינה. מידע על האלבום The Girlie Show: Live Down Under באתר MusicBrainz האלבום The Girlie Show: Live Down Under באתר Discogs "The Girlie Show: Live Down Under", במסד הנתונים הקולנועיים IMDb (באנגלית) "The Girlie Show: Live Down Under", באתר נטפליקס "The Girlie Show: Live Down Under", באתר AllMovie (באנגלית) "The Girlie Show: Live Down Under", במסד הנתונים הקולנועיים KinoPoisk (ברוסית) Madonna - The Girlie Show - Live Down Under, Discogs (באנגלית) Compare Horse Insurance Quotes at BVA Equine, BVA Equine (באנגלית) Australian Record Industry Assocation, web.archive.org, ‏2006-08-11 Gold & Platinum, RIAA (באנגלית) CERTIFICADOS – Pro-Música Brasil, pro-musicabr.org.br "British video certifications – Madonna – The Girlie Show: Live Down Under". British Phonographic Industry. Retrieved September 23, 2014. Select videos in the Format field. Select Platinum in the Certification field. Type The Girlie Show: Live Down Under in the "Search BPI Awards" field and then press Enter.
בנות נתניה

מועדון כדורגל בנות נתניה היא קבוצת כדורגל נשים, המשחקת בליגת העל בכדורגל נשים. הקבוצה נוסדה בשנת 2013 על ידי שחקנית העבר שלי ישראל והצטרפה לליגת הנשים השנייה. בעונת 2015/16 סיימה ראשונה ועלתה לליגת העל. בשלושת העונות הראשונות שלה בליגת העל סיימה בפליאוף התחתון ובעונות 2017/18 ו-2018/19 אף נאלצה לקיים משחקי מבחן מול השנייה בליגה הלאומית על הזכות להמשיך ולשחק בליגת העל וניצחה בהם. המועדון כולל גם קבוצות נוער לשלוש קבוצות גיל - נערות, ילדות וטרומיות. בשנת 2018 העניק נשיא המדינה את פרס "מאמן הכבוד של המדינה" לשלי ישראל מייסדת עמותת "בנות נתניה". אליפות הליגה השנייה: 1 2015/16 בנות נתניה, ברשת החברתית פייסבוק בנות נתניה, ברשת החברתית אינסטגרם בנות נתניה באתר ההתאחדות לכדורגל בישראל משחקות אותה באתר עיריית נתניה מכבי נתניה מציגה: בית ספר לכדורגל בנות באתר נתניה אונליין בנות נתניה - לא רק הכדור הוא עגול באתר נתניהנט שלי ישראל הקימה מועדון כדורגל ענק וזכתה לכבוד מהנשיא: בהתחלה לא האמינו בנו (אורכב 27.12.2019 בארכיון Wayback Machine) באתר mynetnetanya נשיא המדינה העניק את "מגן הכבוד–תקווה ישראלית" לעונת 17/18 להפועל באר שבע באתר מנהלת הליגות לכדורגל
הדיוויזיה ה-21 (האימפריה הגרמנית)

הדיוויזיה ה-21 (בגרמנית: 21. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-11 באוקטובר 1866, וחייליה גויסו מפרובינציית הסן-נסאו, ובפרט מאזור פרנקפורט. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-18 בפיקוד דדו פון שנק, אשר היה חלק מהארמייה הרביעית. הדיוויזיה השתתפה בכיבוש לוקסמבורג, בפלישה הגרמנית לבלגיה ובפלישה לצרפת. בשנת 1916 היא השתתפה בקרב ורדן ובקרב על הסום. בשנת 1917 לחמה הדיוויזיה בקרב השני על האן, ולאחר מכן לחמה במשך תקופה קצרה בחזית המזרחית כחלק מקבוצת הארמיות אייכהורן. לאחר מכן השתתפה הדיוויזיה במתקפת האביב הגרמנית, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-25 במאי 1919 פורקה הדיוויזיה. גנרל-לוטננט לאופולד הרמן פון בוין (30 באוקטובר 1866 - 17 ביולי 1870) גנרל-לוטננט הנס פון שכטמאייר (21 ביולי 1870 - 12 בספטמבר 1870) גנרל-לוטננט ברנהרד פון שקופ (21 בספטמבר 1870 - 19 במאי 1871) גנרל-לוטננט לאופולד פון לן (23 במאי 1871 - 20 בפברואר 1873) גנרל-לוטננט הרמן פון פאבק (20 בפברואר 1873 - 25 בדצמבר 1873) גנרל-לוטננט הוגו פון תילה (14 בינואר 1874 - 10 בדצמבר 1880) גנרל-לוטננט אוקטביו פיליפ פון בהן (11 בדצמבר 1880 - 22 בנובמבר 1886) גנרל-לוטננט וילהלם דיטריך פון גמינגן (23 בנובמבר 1886 - 11 ביולי 1888) גנרל-לוטננט הרמן פון פיטינגהוף (12 ביולי 1888 - 16 בינואר 1890) גנרל-לוטננט אוסקר פון לינדקוויסט (17 בינואר 1890 - 12 בנובמבר 1890) גנרל-לוטננט רוברט פון גצה (13 בנובמבר 1890 - 2 ביוני 1893) גנרל-לוטננט ארנולד פון רון (3 ביוני 1893 - 26 במרץ 1897) גנרל-לוטננט רודולף פון פרטס (27 במרץ 1897 - 15 ביוני 1900) גנרל-לוטננט אדולף פון דיינס (16 ביוני 1900 - 17 באוקטובר 1902) גנרל-לוטננט וילהלם פון קטלר (24 באפריל 1904 - 13 בפברואר 1906) גנרל-לוטננט אוגוסט פון גייל (13 בפברואר 1906 - 4 במרץ 1908) גנרל-לוטננט פרידריך פון שולץ (5 במרץ 1908 - 1 באוקטובר 1912) גנרל-לוטננט גוסטב פון הולן (1 באוקטובר 1912 - 1 באוגוסט 1914) גנרל-לוטננט ארנסט פון אופן (2 באוגוסט 1914 - 1 בינואר 1917) גנרל-מיור מקסימיליאן פון זוטר (2 בינואר 1917 - 8 באפריל 1917) גנרל-מיור קונרד פון מולטקה (9 באפריל 1917 - 19 במאי 1917) גנרל-מיור פאול ויינשנק (20 במאי 1917 - 21 בפברואר 1918) גנרל-לוטננט פאול גרינרט (22 בפברואר 1918 - 5 באוגוסט 1918) גנרל-מיור קורט פון ואהלן-יירגאס (6 באוגוסט 1918 - 26 בינואר 1919) גנרל-מיור רוברט פון ברנוט (27 בינואר 1919 - 25 במאי 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה ה-21 בוויקישיתוף
אנטונין פוץ'

אנטונין פוץ' (בצ'כית: Antonín Puč‏; 16 במאי 1907 – 18 באפריל 1988) היה כדורגלן צ'כוסלובקי ששיחק בעמדת הקיצוני ימני/חלוץ בנבחרת צ'כוסלובקיה, והוא מלך שערי הנבחרת בכל הזמנים עם 34 שערים. פוץ' כנער עבר בקריירה שלו דרך הקבוצות צ'צ'י סמיחוב ו-SK סמיחוב לפני שהגיע ב-1925 לקבוצה בה היה בשיאו, סלביה פראג. במהלך תקופתו בסלביה הוא כבש 112 שערים וזכה עימה ב-8 תוארי אליפות ובגביע מיטרופה של 1938. הוא הגיע לשם בגיל 18 ומייד תפס את מקומו בהרכב הקבוע. בעונתו הראשונה בקבוצה כבש 16 שערים ובעונות של 1927 ו-1928/29 היה גם למלך השערים של הליגה הצ'כוסלובקית כשבכל אחת מהן כבש 13 שערים. עם חתימתו של וולסטימיל קופצקי לקבוצה בשנת 1932 נאלץ פוץ' לעבור לשחק באגף השמאלי דבר שהיה עלול לפגוע בכמות הכיבושים שלו, אך עם זאת הצליח לכבוש 17 שערים בעונת 1933/34. עקב צירופם של כמה שחקנים צעירים לקבוצה מעמדו של פוץ' ירד והוא לא היה לשחקן הרכב קבוע, דבר שהוביל אותו לעזוב את הקבוצה בקיץ 1938 לויקטוריה ז'יז'קוב. הוא שיחק שם במשך שתי עונות בהן כבש 11 שערים ב-20 משחקים לפני שחזר לשחק במועדון בו התחיל את הקריירה המקצועית שלו SK סמיחוב בראשית שנות הארבעים. פוץ' ערך בנבחרת צ'כוסלובקיה 60 הופעות בהן כבש 34 שערים בין השנים 1926–1938. במונדיאל 1934 כבש שני שערים, אחד בשמינית הגמר נגד רומניה והשני בגמר נגד איטליה שהעלה ליתרון את נבחרתו, אך בסופו של דבר איטליה ניצחה 2–1 בהארכה. הוא שיחק עבור הנבחרת גם במונדיאל 1938. לאחר סיום הקריירה בנבחרת צ'כוסלובקיה שיחק פוץ' בנבחרת בוהמיה ומורביה במשך שנה אחת. סלביה פראג אליפות צ'כוסלובקיה (8): 1925, 1928/29, 1929/30, 1930/31, 1932/33, 1933/34, 1934/35, 1936/37 גביע בוהמיה (6): 1926, 1927, 1928, 1930, 1932, 1935 גביע מיטרופה: 1938 נבחרת צ'כוסלובקיה סגנית מונדיאל 1934 אישיים מלך השערים של הליגה הצ'כוסלובקית (2): 1927, 1928/29 מלך השערים של נבחרת צ'כוסלובקיה בכל הזמנים (עם 34 שערים) מדיה וקבצים בנושא אנטונין פוץ' בוויקישיתוף אנטונין פוץ', באתר Transfermarkt אנטונין פוץ', באתר National Football Teams אנטונין פוץ', באתר FootballDatabase.eu
ג'מולידין אבדוג'פארוב

ג'מולידין מירגאריפאנוביץ' אבדוג'פארוב (באוזבקית: Жамолиддин Миргарифанович Абдужапаров; נולד ב-28 בפברואר 1964) הוא רוכב אופני כביש אוזבקי בעבר. אבדוג'פארוב נחשב לגדול הרוכבים האוזבקים בכל הזמנים, הוא ניצח שלוש פעמים (1991, 1993, ו-1994) בקטגוריית הנקודות בטור דה פראנס ו-9 קטעים נוספים במרוץ. בנוסף לכך, הוא ניצח בקטגוריית הנקודות בג'ירו ד'איטליה ב-1991 וניצח במרוץ גנט - וולגם באותה שנה. כינויו של אבדוג'פארוב היה "הטרור של טשקנט" בשל צורת רכיבתו הבלתי צפויה בספרינט אל קו הסיום. אבדוג'פרוב נולד ב-28 בפברואר בטשקנט. לאחר גירוש הטטרים מקרים משפחתו גורשה לאוזבקיסטן. מכיוון שאוזבקיסטן זכתה בעצמאות רק ב-1991, אבדוז'אפארוב ייצג עד שנה זו את ברית המועצות בתחרויות רשמיות. אבדוג'פארוב התחרה במרוץ הכביש באולימפיאדת סיאול (1988) וסיים חמישי. החוזה המקצועני הראשון בקריירה של אבדוז'אפארוב הגיע בשנת 1990, כשחתם בקבוצת "אלפה לום" הרוסית, לצד רוכבים כמו אנדריי צ'מיל ועוד. הוא לא רשם הישגים בולטים בשנה הזו, אך התחרה בטור דה פראנס וסיים רביעי בקטע ה-21. ב-1991 הצטרף אבדוג'פארוב לקבוצת "קררה ג'ינס" האיטלקית ורשם את אחת העונות הגדולות בקריירה שלו. הוא סיים רביעי במילאנו - סן רמו וניצח את גנט - וולגם לאחר שהקדים רוכבים בכירים כמו מריו צ'יפוליני ואולף לודוויג. הוא השתתף לראשונה בג'ירו ד'איטליה וניצח את קטגוריית ה"אינטרג'ירו". בטור דה פראנס, אבדוג'פארוב ניצח בשני קטעים וזכה בקטגוריית הנקודות, כשהוא מקדים את לורן ז'אלאבר הצרפתי. מסיים עם 316 נקודות בסך הכל. לאחר מכן, ניצח קטע בוולטה אה קטלוניה ואת המרוץ החד יומי "גראן פימונטה". ב-1992 ניצח את קטגוריית הנקודות בוואלטה אספנייה (157 נקודות) וארבעה קטעים נוספים במרוץ. ב-1993 הצטרף אבדוג'פארוב לקבוצת למפרה–פולטי (כיום יו. איי.אי אמירטס). הוא סיים שלישי בגנט - וולגם, וניצח בשלושה קטעים בוואלטה אספנייה. הוא ניצח שלושה קטעים גם בטור דה פראנס וניצח את קטגוריית הנקודות בפעם השנייה, עם 298 נקודות. ב-1994 עבר לקבוצת "פולטי - ואפורטו", הוא ניצח שני קטעים בפריז - ניס וסיים שני בשלושת הימים של ברוז'-דה פאנה, וגם ניצח שני קטעים. אבדוג'פארוב התחרה שנית בג'ירו ד'איטליה ורשם הצלחה רבה, כאשר הוא מנצח שני קטעים ואת קטגוריית הנקודות במרוץ, והופך לאחד הרוכבים היחידים בהיסטוריה שמנצח את קטגוריית הנקודות בכל שלושת הגרנד טורס. אבדוג'פארוב המשיך להיראות מצוין, כשבהמשך העונה ניצח את קטגוריית הנקודות בטור דה פראנס בפעם השלישית בארבע שנים וניצח בשני קטעים נוספים. ב-1995 עבר אבדוג'פארוב לקבוצת נווול–דקה–קולנאגו (כיום נקראת יומבו–ויסמה) ההולנדית. הוא ניצח קטע אחד בטור דה פראנס. ב-1996 עבר לקבוצת "רפין–מובילווטה" וניצח שוב קטע בודד בטור דה פראנס. ב-1997 עבר לקבוצת לוטו–מוביסטאר (כיום נקראת לוטו סודאל), הוא ניצח שני קטעים בדופינה ליברה ופרש בתום העונה, כשהוא בן 33. מדיה וקבצים בנושא ג'מולידין אבדוג'פארוב בוויקישיתוף ג'מולידין אבדוג'פארוב, באתר olympedia.org ג'מולידין אבדוג'פארוב, באתר Cycling Archives In search of Abdou, part 2: The Tashkent Terror, באתר cyclingnews.com, ‏1 ביולי 2008 Tour de France 1991 | Points Classification, procyclingstats.com
בוריס רוטנברג

האם התכוונתם ל... בוריס רומנוביץ' רוטנברג – כלכלן ואיש עסקים יהודי רוסי ממוצא פיני בוריס בוריסוביץ' רוטנברג – כדורגלן רוסי-פיני, בנו של בוריס רומנוביץ' רוטנברג
ניקטוזאוריים

ניקטוזאוריים (שם מדעי: Nyctosauridae; מילולית: "לטאות עטלף/לילה") היא משפחה של פטרוזאור פטרודקטיליים אשר התקיימו במשך הקרטיקון העליון בגילאי הסנטון, הקמפן והמאסטריכט שלפני 85.8–66 מיליון שנה. האחרונים במשפחה נכחדו עם הכחדת הקרטיקון הגדולה. המאובנים שלהם התגלו באסיה, אמריקה הצפונית, אפריקה ואולי גם באירופה. מיני בעלי החיים במשפחה היו בעלי ציצה בולטת מאחורי הגולגולת שלהם, והם היו חסרי כל אצבעות למעט כנפיהם. מבנה זה אולי מרמז על אופי אווירודינמי ביותר, בדומה לאלבטרוס או פרגטה מודרנית. ייתכן שהמינים הקטנים יותר עופפו מתחת למים במצוד דגים בדומה לאלקיים ולפינגוויניים. ככל הנראה הם חיו בקרבת האוקיינוסים ואולי גם עפו בים הפתוח. מינים אלה בעלי קרבה למשפחת הפטרנודוניים, אף שכיום הם מקובצים למשפחה אחרת, Pteranodontia בה הפטרנודוניים והפטרוזאור סנטנדקטילוס. אלקיונה (Alcione) ברברידקטילוס (Barbaridactylus) Muzquizopteryx ניקטוזאורוס (Nyctosaurus) סימורגיה (Simurghia) Alamodactylus מדיה וקבצים בנושא ניקטוזאוריים בוויקישיתוף ניקטוזאוריים, באתר האנציקלופדיה של החיים (באנגלית) ניקטוזאוריים, באתר GBIF (באנגלית)
איי אומיקרון

איי אומיקרון (באנגלית: Omicron Islands) היא קבוצת איים מדרום-מזרח לאי אומגה באיי מלכיור, בארכיפלג פאלמר, שבאנטארקטיקה. שיא גובהם של האיים - 18 מטרים מעל פני הים. משלחות ארגנטינאיות סקרו ומיפו את האזור בשנת 1942 ו- 1943. שם האי, שמקורו באות אומיקרון, האות ה-15 של האלף-בית היווני. האי מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות. שם האי, דומה לשמות איים אחרים בארכיפלג, נקראים על שם אותיות באלפבית היווני. איי אומיקרון באתר הסקר הגאולוגי של ארצות הברית איי אומיקרון באתר הגאזט האנטארקטי המשווה SCAR של ממשלת אוסטרליה מפת אזור איי אומיקרון נתוני מזג אוויר נוכחיים עבור איי אומיקרון גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
פאל טיטקוש

פאל טיטקוש (בהונגרית: Titkos Pál; ‏8 בינואר 1908 – 9 באוקטובר 1988) היה כדורגלן הונגרי, ששיחק כקשר בעמדת הקיצוני ימני. טיטקוש נולד בבודפשט שבאימפריה האוסטרו-הונגרית ובשנת 1926 שיחק עבור בודאי 33 לאחר שהכדורגל במדינה הפך למקצועי. בשנים איתה נלחם כדי להישאר ליגה ובשנת 1929 קיבל הצעה ממ.ט.ק הונגריה ועבר אליה. כקיצוני ימני הוצב לצד פרנץ הירזר וג'ן קלמר וזכה עימה בגביע בשנת 1932. בגמר הגביע נגד פרנצווארוש הגדולה כבש טיטקוש את שער השוויון ב-1–1 בדקה ה-89' והקבוצות הלכו למשחק חוזר. מ.ט.ק הונגריה ניצחו במשחק החוזר 3–4 עם צמד שלו וזכו בתואר. ההצלחה בליגה המקומית לא הגיעה עד עונת 1935/36 בה זכו באליפות תחת הנהגתו של המאמן אלפרד שאפר. טיטקוש ושותפיו לקבוצה פרנץ סאס וודי מולר זכו פעם שנייה ברציפות באליפות ובתום עונת 1936/37 טיטקוש נבחר להיות לכדורגלן השנה בהונגריה. במהלך מלחמת העולם השנייה ועם פירוק הונגריה על ידי המשטר הורטי בשנת 1940 הוא עדיין היה פעיל במועדונים בודפשט הונבד וואשאש לפני שפרש ממשחק. במדי נבחרת הונגריה טיטקוש ערך את הופעת הבכורה עוד בהיותו שחקן בודאי 33, הופעה שהתקיימה בשנת 1929 בהפסד 3–0 לצרפת בפריז. לרוב הוא שיחק בעמדת המגן השמאלי אך מדי פעם גם בתור הקיצוני ימני, ואת שערו הראשון במדיה כבש בשנת 1930 בניצחון 1–3 על אוסטריה. לאחר ולא היה בסגל הנבחרת במונדיאל 1934 הוא לקח חלק בהגעתה למקום השני ב-1938. בשמינית ורבע הגמר וילמוש קוהוט תפס את מקומו אך בחצי ובגמר כן היה. הונגריה הפסידה בגמר בתוצאה 4–2 לאיטליה כשהוא משווה זמנית בתחילת המשחק ל-1–1. בסך הכל ערך בה 48 הופעות וכבש 12 שערים. לאחר פרישה היה מאמנה של מ.ט.ק בעונת 1946/47 ובשנות החמישים עבד בתור המזכיר הכללי של התאחדות הכדורגל ההונגרית. בין השנים 1958–1961 אימן את נבחרת מצרים וזכה עימה בגביע אפריקה 1959. מ.ט.ק הונגריה אליפות הונגריה (2): 1935/36, 1936/37 הגביע ההונגרי: 1932 נבחרת הונגריה סגנית גביע העולם: 1938 אישיים כדורגלן השנה בהונגריה: 1937 נבחרת מצרים גביע אפריקה לאומות: 1959 מדיה וקבצים בנושא פאל טיטקוש בוויקישיתוף פאל טיטקוש, באתר Transfermarkt פאל טיטקוש, באתר National Football Teams פאל טיטקוש, באתר FootballDatabase.eu פרופיל המאמן, באתר Transfermarkt
ריי בורק

ריימון ז'אן "ריי" בורק (באנגלית: Raymond Jean "Ray" Bourque; נולד ב-28 בדצמבר 1960) הוא שחקן הוקי קרח קנדי מקצועני לשעבר בעמדת המגן. בורק נחשב בעיני רבים לאחד המגינים הטובים בכל הזמנים ומהמגינים הבולטים בליגת ה-NHL, עם שיא כל הקריירה בשערים, אסיסטים ונקודות עבור עמדה זו. הוא זכה בגביע נוריס למגן הטוב ביותר חמש פעמים, ושש פעמים נוספות סיים במקום השני לגביע זה. הוא אף סיים פעמיים במקום השני לגביע הארט ל-MVP של העונה, מה שנדיר עבור מגן. בורק שיחק 21 עונות בבוסטון ברואינס, אחד הרצפים הארוכים בליגה (1518, במקום השישי) באותה הקבוצה. עם זאת, בורק מעולם לא זכה בגביע סטנלי עם הקבוצה, ולכן בעונת 1999–2000 ביקש בורק לעבור לקבוצה עם סיכוי גבוה יותר לזכות בגביע. הוא הגיע לקולורדו אוולאנש ובפלייאוף של אותה עונה הוביל את הקבוצה לגמר הגביע. הקבוצה הפסידה בגמר, אך בעונה הבאה היא זכתה בגביע, כאשר בורק עצמו הבקיע את השער המנצח. זה היה המשחק האחרון בקריירה של בורק, והזכייה הפכה אותו לשחקן עם כמות המשחקים הגבוהה ביותר עד לזכייה בגביע סטנלי. בשנת 2004 נכנס בורק להיכל התהילה של ההוקי קרח. מספר חולצתו, 77, הוצא לגמלאות הן על ידי בוסטון ברואינס והן על ידי קולורדו אוולאנש, מה שהופך אותו לשחקן אחד מבין תשעה בלבד שזכו בכבוד בשתי קבוצות שונות. בורק דורג על ידי ההוקי ניוז בין 100 השחקנים הטובים בהיסטוריית ה-NHL, במקום ה־14. מדיה וקבצים בנושא ריי בורק בוויקישיתוף ריי בורק, באתר הוועד האולימפי הבין-לאומי ריי בורק, באתר olympedia.org ריי בורק באתר ה-NHL ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מארוול

האם התכוונתם ל... החברה וגופים עסקיים קשורים מארוול קומיקס – חברת קומיקס אמריקאית הפועלת גם במדיות נוספות אולטימייט מארוול – חותם של חוברות קומיקס בהוצאת מארוול קומיקס, שלוקח דמויות פופולריות של חברת מארוול, ומציג להן היסטוריה שונה אולפני מארוול – אולפני הפקות וקולנוע אמריקאי של מארוול קומיקס יקום בדיוני יקום מארוול – יקום בדיוני בעל קו עלילה משותף שמתרחש בסדרות הקומיקס השונות של חברת מארוול קומיקס היקום הקולנועי של מארוול – זיכיון קולנועי לעולם משותף, שמאגד סדרת סרטי גיבורי-על שוברי קופות של אולפני מארוול דמויות גברת מארוול – שמן של מספר דמויות בדיוניות של גיבורות-על ונִבְלוֹת-על קפטן מארוול (מארוול קומיקס) – שמן של מספר דמויות בדיוניות של גיבורי-על קפטן מארוול (מאר-וול) (Mar-Vell) – דמות בדיונית של גיבור-על סדרות קומיקס מארוול 1985 – מיני סדרה בת שישה גליונות שיצאה לאור בשנת 2008 Marvels – פלאות (קומיקס), מיני סדרת קומיקס שפורסמה בשנת 1994 דמויות (הופיעו תחילה בחוברות של "פאוסט קומיקס") קפטן מארוול (DC קומיקס) (מוכר גם כ"שהאזאם") – דמות בדיונית של גיבור-על קפטן מארוול הבן – דמות בדיונית של גיבור-על מרי מארוול – דמות בדיונית של גיבורת-על מקומות וארגונים אצטדיון מארוול (Marvel) – שמו משנת 2018 של אצטדיון דוקלנדס במלבורן, אוסטרליה, על סמך עסקה ל-8 שנים עם חברת דיסני מארוול טכנולוגיות (Marvell) – יצרנית של מוצרי אחסון, תקשורת ומוליכים למחצה למוצרי צריכה אישים אנדרו מרוול (אנ') (Marvell‏; 1621–1678) – משורר, סאטיריקן ופוליטיקאי אנגלי דמויות פרופסור מארוול (Marvel; מופיע גם כ"מרוול") – דמות משנית בסרט "הקוסם מארץ עוץ" משנת 1939, ראו הקוסם מארץ עוץ (סרט) מארוול (Marvel) – דמות משנית מספרי "משחקי הרעב", ראו משחקי הרעב - דמויות משנה#מיועדים ממשחקי הרעב ה-74 קפטן מארוול (פירושונים) מארוול אנטרטיינמנט היא חברה-בת של חברת וולט דיסני. במסגרת העסקה נפתחה באצטדיון גם חנות למכירת מוצרי מארוול קומיקס.
פפרזה

פפרזה (בגרמנית: Pfersee; בכתיב העברי הארכאי: פפערשׂא או פפערשׂי) היא שכונה במערב אאוגסבורג, שהייתה עד 1911 עיר עצמאית. במאה ה-18 וה-19 התקיימה בה קהילה יהודית גדולה. פפרזה נזכרת בכתובים לראשונה בשנת 800 לספירה, אך קיים יסוד להניח שהיישוב במקום התקיים ברציפות לפחות מאז ימי הרומאים. בימי הביניים היה הכפר בבעלות פרטית, סמוך לעיר אאוגסבורג. החל מאמצע המאה ה-19 חל פיתוח תעשייתי מואץ במקום והוקמו בו מפעלים. בראשית ינואר 1911 השתלב באאוגסבורג כפרבר תעשייתי. בימי מלחמת העולם השנייה העסיקו הנאצים עובדי כפייה ממחנה הריכוז דכאו בפפרזה, בעיקר במפעל של מסרשמיט. יהודים ישבו בפפערשא כבר מן המאה ה-16. במאה ה-18 הייתה הקהילה היהודית במקום, הקהילה המרכזית באזור, ומקום מושבו של רבה הראשי של שוואביה. כמה מרבני פפערשא התפרסמו בכינוי "חכמי פפערשא". ביניהם נודעו: רבי ליברמן, בן זמנו וחברו של רבי יוסלמן מרוסהיים. רבי חנוך הניך, שנמלט מפולין בעת פרעות ת"ח ות"ט לפראג, ולאחר תקופת רבנות קצרה באטינגן הגיע לפפערשא. רבי יהודה ליב, בנו, החליף אותו כרבה של פפערשא, הוא השלים את ספרו של אביו "ראשית ביכורים" וחיבר ספרים נוספים. (כיהן בפפערשא במשך 33 שנים ה'תכ"ג, 1663 - ה'תנ"ו, 1696). רבי חנוך זונדל, חתנו של רבי יהודה ליב. בנו רבי יעקב יהודה ליב פפערשא היה דיין בקהילות אה"ו, מחבר "לשם זבח" רבי יצחק אולמא גינצבורג רבי יהודה ליב ב"ר יששכר בער אופנהיים, מחבר "מנחת יהודה" ואחיינו של רבי דוד אופנהיים רבי יוסף יוזל (יוזבל) רבי יצחק זעקיל עטהויזן (1730–1763), מחבר "אור נעלם" רבי אברהם בנימין זאב וולף שפירא (נפטר ב-1792) באמצע המאה ה-19 גדל היישוב היהודי באאוגסבורג עצמה, בין היתר גם על חשבון היישוב בפפערשא שהלכה והתרוקנה מיהודיה. ב-1904, בעת כתיבת האנציקלופדיה היהודית, כבר לא ישבו יהודים במקום. מפורסם גם ש"ס פפערשא, כתב יד של התלמוד הבבלי שהיה בידי הקהילה ומצוטט בספרות התורנית. כתב היד הועבר לאוניברסיטת מינכן, ונודע בכינויו כתב יד מינכן 95. הוא שימש את הרב רפאל נתן נטע רבינוביץ בכתיבת "דקדוקי סופרים". מדיה וקבצים בנושא פפרזה בוויקישיתוף גוטהרד דויטש ומשה ליב במברגר, ‏"פפערשא", במהדורת 1901–1906 של האנציקלופדיה היהודית (באנגלית) פפרסה (אוגסבורג, גרמניה), דף שער בספרייה הלאומית מכתב יד בנו, מצוטט אצל: נפתלי בן-מנחם, שבלים בשדה ספר: יז. "רבני פפערשי", סיני, סא, עמ' קצג ואילך; ואצל: הרב משה דוד צ'צ'יק, "ממזרח שמש עד מבואו", ירושתנו, א (תשס"ז), עמ' לז-לח. תשובתו נדפסה בספר 'חינוך בית יהודא', פפד"מ תס"ח, סימן ח. בנו, רבי שמואל זיינוויל היה חותנו בזיווג שני של רבי אברהם ברודא. עליו ראו: דובער וכשטיין, הערות לס' מזכיר נשמות, הצופה לחכמת ישראל, 7, 1923, עמ' 339. מצוטט בספרי האחרונים בשם "ר' וולף הלוי", עליו ראו: משה מרקוביץ, שם הגדולים השלישי, מערכת א, פריט קז, באתר היברובוקס
די. סי. יונייטד

די.סי. יונייטד (באנגלית: D.C. United) היא קבוצת כדורגל מוושינגטון הבירה, המשחקת בליגת ה-MLS. כינויה הרשמי הוא "שחור ואדום", ומדי הקבוצה הם ברובם שחורים. די.סי. יונייטד נחשבת לאחת הקבוצות המצליחות ביותר ב-MLS וזכתה מספר פעמים באליפות. האצטדיון הביתי של הקבוצה הוא אאודי פילד. לקבוצה מספר מחנות אוהדים: בארה בראבה, סקרימינג איגלס, "לה-נורטה" ו"מועדון אוהדים יונייטד". קמע הקבוצה הוא "טלון", איש בחליפת נשר. המועדון הוא אחד מעשרת המועדונים המקוריים שהיו חברים ב-MLS, בשנת הקמתה, 1996. באותה שנה זכתה זכתה ב"דאבל" הראשון בכדורגל האמריקאי המודרני, לאחר שזכתה בגביע ה-MLS ובגביע ארצות הברית הפתוח. הקבוצה הצליחה גם בטורנירי CONCACAF, כאשר זכתה ב-1998 גם בגביע CONCACAF לאלופות וגם בגביע האינטראמריקנה מול ואסקו דה גאמה הברזילאית, אלופת גביע ליברטדורס. די.סי. יונייטד החלה לרדת בכושרה כאשר עזב ברוס ארינה, מאמן הקבוצה, לטובת אימון נבחרת ארצות הברית. על אף הזכייה בגביע ה-MLS ב-1999 לא הצליחה הקבוצה לשחזר את יכולתה מהשנים הקודמות. בתחילת עונת 2004, עם הצטרפות המאמן הפולני פיטר נוואק, החלה הקבוצה להשתפר ולחזור לכושר מימים עברו. בסיום אותה עונה, על אף פציעות של שחקנים מרכזיים, זכתה די. סי. בגביע MLS רביעי בתולדותיה, כאשר במשחק אחד מול ניו אינגלנד רבולושן, ניצחה בעיטות הכרעה, ולמשחק הודבק הכינוי, "משחק ה-MLS הגדול ביותר אי פעם". ב-18 בנובמבר 2003 החתימה ליגת ה-MLS את השחקן הגנאי-אמריקאי בן ה-14, פרדי אדו. ב-16 בינואר 2004 בחרה די.סי. יונייטד, את אדו כבחירה ראשונה בסופר-דראפט, וב-3 באפריל 2004, כאשר נכנס למחצית השנייה, הפך לספורטאי הצעיר ביותר בספורט האמריקאי מאז 1887. מאז שנת 2002 משחקת די.סי. יונייטד עם מטרוסטארס (ששינתה בהמשך את שמה לרד בול ניו יורק) בגביע האטלנטי. פרדי אדו (2004–2006) ג'ף אגוס (1996–2000) בובי קונביי (2000–2004) ראול דיאז ארצ'ה (1996–1997, 2000–2001) מרקו אצ'ווארי (1996–2003) ג'ון הארקס (1996–1998) דימה קובלנקו (2003–2005) רוי לסיטר (1998–1999) קרלוס ללמוסה (1997–2000) חיימה מורנו (1996–2002, 2004–2010) ראיין נלסן (2001–2005) אדי פופ (1996–2002) טוני סאנח (1996–1998) ארני סטיוארט (2003–2004) חריסטו סטויצ'קוב (2003) סטיב בירנבאום (2014–) ויין רוני (2018–2019) ברוס ארינה (1996–1998) תומאס רונגן (1999–2001) ריי האדסון (2002–2003) פיטר נוואק (2004–2006) טום סוהן (2007–2009) קורט אונלפו (2010) בן אולסן (2010–2020) הרנן לוסדה (2021–2022) ויין רוני (2022–2023) טרוי לסנה (2024 - הווה) גביע ה-MLS ‏ (4) 1996, 1997, 1999, 2004 מגן האוהדים (4) 1997, 1999, 2006, 2007 גביע ארצות הברית הפתוח (2) 1996, 2008, 2013 גביע CONCACAF לאלופות ‏ (1) 1998 גביע האינטר-אמריקן (1) 1998 הלוגו הראשון של המועדון (1996–1997) הלוגו השני (1998–2015) הלוגו השלישי (2016–הווה) מדיה וקבצים בנושא די. סי. יונייטד בוויקישיתוף אתר האינטרנט הרשמי של די. סי. יונייטד די. סי. יונייטד, ברשת החברתית פייסבוק די. סי. יונייטד, ברשת החברתית אקס (טוויטר) די. סי. יונייטד, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu